உதாரணம் காக்கை, எங்ஙனம், பச்சை, மஞ்ஞை, பட்டை, மண்ணை, தத்தை, வெந்நோய், அப்பை, அம்மி, வெய்யர், எல்லி, எவ்வீ, கொள்ளி, கொற்றி, கன்னி என வரும். விளக்கம் மெய்ந்நிலைச்சுட்டின் என்றதனால், 'தம்முற்றாம் வரும்' என்றது, மெய்ம்முன்னர் மெய்யென்னும் மாத்திரையன்றி, உடனிலைமெய் மேலதாம் என்பது கொள்க. 'எல்லாம்' என்றது, மேல் ய ர ழ என்ற அதிகாரம் மாற்றிவந்து நின்றது. நூற்பா:31 (அஇஉவம்) அஇ உவம் மூன்றும் சுட்டு. (31)                                     அ இ உ அம் மூன்றும் சுட்டு. இதன்பொருள் அஇஉ அம்மூன்றும் சுட்டு= (குற்றெழுத்து என்னப்பட்ட) அ இ உ என்னும் அம்மூன்றும் சுட்டு என்னும் குறியவாம். உதாரணம் அங்ஙனம், இங்ஙனம், உங்ஙனம் என வரும். நூற்பா:32 (ஆஏஓவம்) ஆஏ ஓவம் மூன்றும் வினா. (32)                                  ஆ ஏ ஓ அம் மூன்றும் வினா.